Διαδικτυακή εκδήλωση: «Η ιστορική διάσταση της ελληνικής γλώσσας»
2022-02-25 18:00 - 20:00 (Asia/Nicosia) | Online
Στο πλαίσιο των εορτασμών της Παγκόσμιας Ημέρας Μητρικής Γλώσσας η Γλωσσολογική Εταιρεία Κύπρου, σε συνεργασία και με την υποστήριξη του Μεταπτυχιακού Προγράμματος Σπουδών «Ελληνική Γλώσσα και Λογοτεχνία» της Σχολής Ανθρωπιστικών και Κοινωνικών Επιστημών του Ανοικτού Πανεπιστημίου Κύπρου, διοργανώνει διαδικτυακή εκδήλωση με τίτλο «Η ιστορική διάσταση της ελληνικής γλώσσας» την Παρασκευή 25 Φεβρουαρίου 2022 μεταξύ 6:00-8:00 μ.μ.

Ο στόχος της εκδήλωσης είναι να εξεταστούν μορφές και φαινόμενα της ελληνικής γλώσσας στη διαχρονική τους διάσταση. Στο πλαίσιο της συζήτησης θα παρουσιαστεί η ιστορία της κυπριακής διαλέκτου καθώς και των διαλέκτων της Μικράς Ασίας ενώ θα εξεταστούν φαινόμενα όπως ο λεξιλογικός δανεισμός σε διάφορες εποχές και το φαινόμενο του τσιτακισμού σε νεοελληνικές διαλέκτους.

------

Create your own Add to Calendar links with addevent.com/r/a
